Lekne Vålerenga banket Molde
– Vi viser at vi har et veldig høyt nivå, sier en glad Kjetil Rekdal til TV 2. Han mener Vålerenga «spilte Molde sønder og sammen» på Ullevaal. – Men vi kan ikke sette oss ned og nippe i et glass vin nå, legger han til og peker på at Vålerenga har 18 poeng med bare to ned til nedrykksplass. Det kunne fort blitt mye verre for de tilreisende fra Molde. Men det endte «bare» med 3-0. Molde som nå ikke har vunnet siden kampen mot Brann i mai og har fem tap og en uavgjort på de seks siste fikk kjørt seg så til de grader i et magisk åpningskvarter mot hovedstadslaget. – Jeg føler med guttene. Jeg vet hvor mye innsats og vilje som blir lagt ned, og så får de ikke uttelling for det, sier Molde-trener Ole Gunnar Solskjær, som innrømmer at laget hans har «mye å jobbe med», til TV 2. Mohammed «Moa» Abdellaoue avsluttet et praktangrep etter åtte minutter for å sende vertene foran, før stopper Simon Andreas Larsen stanget inn 2-0 etter et kvarter. Det manglet ikke på store sjanser, men 3-0 scoringen kom ikke før Ghayas Zahid fikk kronet sin store kveld med en scoring etter 76 minutter. – Det var jævlig gøy, faktisk. Jeg regnet med at vi hadde fått mye selvtillit etter Start-kampen, og det så vi i dag. Jeg er fornøyd med å begynne å score mål igjen, sier Zahid til TV 2 etter å ha scoret i sin tredje seriekamp på rad. VG Live: Vi fulgte kampen minutt for minuttFor det var et lekent hjemmelag proppfulle av selvtillit. Allerede etter fire minutter var Zahid ekstremt nære å sende vertene i føringen. Moldes nyervervelse Babacar Sarr rotet bort ballen på midtbanen og Vålerenga fosset fremover med alle mann. Zahid dro av en mann og slår Horvath i Molde-målet, men Vegard Forren header unna fra streken. Så kom det et riktig praktangrep fra Vålerenga etter åtte minutter. Zahid blir spilt igjennom i mellomrommet og spilte nydelig til Lündstrom som har kommet seg rundt på kanten. Svensken fant Moa, som ser ut til å ha funnet seg selv igjen. Kontant til 1-0! – Det var godt å sette en «kasse», og det skulle helst vært et par til, sier Moa, som hadde en rekke store sjanser. Etter kvarteret får vi nesten en reprise av målet. Svensken finner Moa på første stolpe, som tvinger fram en god redning hos Ethan Horvath og hjørnespark. På det påfølgende hjørnesparket ruver stopper Simon Andreas Larsen høyest og styrer ballen i det lengste hjørnet, bak en sjanseløs amerikaner. Zahid styrte angrepene for hjemmelaget og etter en drøy halvtime skar han innover og banket til - innsiden av stolpen. Hans andre store mulighet. Molde kom mer med i kampen utover i omgangen uten å skape det helt store. Les mer: Rekdal og Deila brøt ut i latter etter Ødegaard-spørsmålAndre omgang startet ikke i nærheten av like eksplosivt som den første. Men igjen så skjer det på høyresiden for Vålerenga. Lündstrom finner Moa nok en gang, men headingen til spissen blir reddet av Horvath. Moa byttet rolle til servitør etter en drøy time. Zahid slapp til Moa, som drar av en mann før han finner Berge helt alene med keeper. Berge kan bare bredside ballen i mål, men han treffer keeper Horvath. Unggutten burde definitivt økt ledelsen. Fått det med deg? Deila klar for Vålerenga Ole Gunnar Solskjær gjorde to endringer kvarteret ut i andre omgang og Eidur Gudjohnsen burde ha redusert for vertene bare minuttet senere. Landsmann Björn Bergmann Sigurdarson flikker videre til veteranen som har god tid og kan avslutte fra innenfor sekstenmeteren. Avslutningen gikk dessverre langt over mål. Molde skapte et par farligheter. Blant annet en stor, stor dobbeltmulighet på overtid. Sarr chippet i tverrliggeren, før Amang satt returen fem meter over mål på utrolig vis. Moldes dystre rekke fortsetter og er langt bak i kampen om plassene som gir spill i europa.
(Vålerenga – Molde 3-0) Et lekent Vålerenga vartet opp med festfotball hjemme mot Molde.